ಮುಂಬರುವ ತಿಂಗಳುಗಳಲ್ಲಿ ಸಿಗಲಿದೆ ಕೋವಿಡ್ ಲಸಿಕೆ : ಜರ್ಮನಿ ಆಶಾವಾದ ಬರ್ಲಿನ್ : ಮುಂಬರುವ ತಿಂಗಳುಗಳಲ್ಲಿ ಕೋವಿಡ್ ಲಸಿಕೆ ನಿರೀಕ್ಷಿಸುವುದಾಗಿ ಜರ್ಮನಿಯ ಆರೋಗ್ಯ ಸಚಿವ ಜೆನ್ಸ್ ಸ್ಪಾನ್ ಹೇಳಿದ್ದಾರೆ. ಮುಂದಿನ ತಿಂಗಳುಗಳಲ್ಲಿ ಮತ್ತು ಮುಂದಿನ ವರ್ಷದಲ್ಲಿ ಖಂಡಿತವಾಗಿಯೂ ಲಸಿಕೆ ಬರಬಹುದು ಎನ್ನುವುದರ ಬಗ್ಗೆ ಎಂದು ನಾನು ಆಶಾವಾದಿಯಾಗಿದ್ದೇನೆ ಅಂತ ಅವರು ಹೇಳಿದ್ದಾರೆ. ಲಸಿಕೆ ಸಿದ್ಧವಾಗಲಿರುವ ಒಂದು ನಿರ್ದಿಷ್ಟ ತಿಂಗಳ ಹೆಸರನ್ನು ಸ್ಪಾನ್ ನಿರಾಕರಿಸಿದ್ದು, ಜನರಿಗೆ ಎಷ್ಟು ಬಾರಿ ಲಸಿಕೆ ನೀಡಬೇಕಾಗಬಹುದು ಅಥವಾ ಅದು ನೀಡುವ ಪ್ರತಿರಕ್ಷೆಯು ಎಷ್ಟು ಕಾಲ ಉಳಿಯುತ್ತದೆ ಎಂಬುದನ್ನು ನಿರ್ಧರಿಸಲು ಇನ್ನೂ ಸಾಧ್ಯವಿಲ್ಲ ಅಂತ ಅವರು ಹೇಳಿದ್ದಾರೆ. ಸಂಶೋಧಕರು, ವಿಜ್ಞಾನಿಗಳು, ಸಾರ್ವಜನಿಕರು ಮಾನವೀಯತೆಯ ಇತಿಹಾಸದಲ್ಲಿ ಹಿಂದೆಂದಿಗಿಂತಲೂ ವೇಗವಾಗಿ ನಾವು ಲಸಿಕೆಯನ್ನು ಕಂಡು ಹಿಡಿಯುವಲ್ಲಿ ತಲ್ಲಿನರಾಗಿದ್ದೇವೆ ಅಂತ ತಿಳಿಸಿದ್ದಾರೆ. ಈ ನಡುವೆ ಎರಡು ತಿಂಗಳಿಗಿಂತ ಕಡಿಮೆ ಅವಧಿಯಲ್ಲಿ ಮಾನವ ಪರೀಕ್ಷೆಯ ನಂತರ COVID19 ಲಸಿಕೆಗೆ ನಿಯಂತ್ರಕ ಅನುಮೋದನೆ ನೀಡಿದ ಮೊದಲ ದೇಶ ರಷ್ಯಾ ಎಂದು ರಷ್ಯಾ ಅಧ್ಯಕ್ಷ ವ್ಲಾಡಿಮಿರ್ ಪುಟಿನ್ ಮಂಗಳವಾರ ಪ್ರಕಟಿಸಿದರು.